Música

La música (de l griego μουσική τέχνη - musiké téchne, la arte de las musas) custitui-se basicamente dua sucesson de sonidos i siléncio ourganizada al longo de l tiempo. Ye cunsidrada por muitos outores cumo ua prática cultural i houmana. Atualmente nun se conhece nanhue cibelizaçon que nun tenga manifestaçones musicales própias. Inda que nin siempre seia feita cun esse perpósito, la música puode ser cunsiderada cumo ua forma de arte, cunsiderada por muitos cumo la sue percipal funçon. 

La música spandiu-se al longo de ls anhos i atualmente ancontra-se subre muita forma i nó solo cumo arte, mas tamien cumo eiducaçon ó tratamiento de malinas(musicoterapie). Para alhá desso, ten persença central an dibersas atibidades coletibas, cumo ls rituales religiosos, fiestas i mesmo funerales.

Hai feiticios de que la música ye coincida i praticada zde la pré-stória. L mais cierto ye que la oubserbaçon de ls sonidos de la naturaleza téngan çpertado ne l home, atrabeç de l santido ouditibo, la necidade ó buntade de ua atebidade que se baseasse na ourganizaçon de sonidos. Ambora nanhue critério científico purmita dezir l sou zambolbimento de forma percisa, la stória de la música cunfunde-se, cun la própia stória de l zambolbimento de la anteligéncia i de la cultura houmana.

Música
Cultura